
PETY:n syyskausi käynnistyy, tule mukaan!

Oikein hyvää syksyn alkua kaikille jäsenille. Toivottavasti olette nauttineet kesästä!
Yhdistyksen kesäretkestä Pentinkulman päiville ja Väinö Linnan reitille löytyy pieni matkakertomus verkkosivultamme, https://pirkanmaan-elamantarina.yhdistysavain.fi/tapahtumat/matkakertomus-kesaretkelta-urjalaan/ .
Tässä jäsenkirjeessä tietoa syksyn tapahtumista. Liitteenä jäsenhankinnan avuksi koottu esite. Yhdistyksen toiminnan jatkuvuuden kannalta olisi todella tärkeää saada uusia jäseniä, joten toivomme että jokainen mainostaisi yhdistystä tuttavapiirissään. Esitettä saa mieluusti jakaa eteenpäin tai vaikka viedä sopiville ilmoitustauluille. Tiedämme että elämäkerrallinen kirjoittaminen on erittäin suosittu harrastus, mutta pieni yhdistyksemme ei ole kovin tunnettu. Korjataan asia!

1. Kirjailija Anneli Kanto vieraana kuukausitapaamisessa 9.9. klo 15.
Tapaaminen pidetään Tampereen Rakennusliiton tiloissa, Sorinkatu 4. Annelin kanssa on sovittu, että luemme hänen oppaansa Kirjoittamassa ja keskustelemme sen pohjalta kirjoittamisesta ja kirjailijuudesta. Valmistellaan etukäteen kirjoittamiseen liittyviä kysymyksiä. Opas on julkaistu painettuna vuonna 2020 ja siitä on julkaistu päivitetty versio e-kirjana ja äänikirjana vuonna 2025. Linkin takana Anneli esittelee kirjaa vuonna 2020 https://www.annelikanto.fi/kirjoittaminen/kirjoittamassa-kumppani-kirjoittajalle/
Painos on loppuunmyyty, mutta teos löytyy kirjastoista (ja äänikirjapalveluista). E-kirjaa ja äänikirjaa on myynnissä. 

2. Syksyn teatterilippuja vielä varattavissa: 
Markku Nummen loistava teos Käräjät nähdään TTT:n päänäyttämöllä https://ttt-teatteri.fi/program/karajat/. Kirjan on näytelmäksi kirjoittanut ja ohjannut Sirkku Peltola. PETY on varannut lippuja lauantain 21.11.-26 klo 13.00 näytökseen. Jäsenhinta 46:-, ei-jäsen maksaa lipustaan 56:-. Varaukset vanhaan tapaan Seija Penttilä 050 4430945 tai s-postiin seipen1@gmail.com. Seija laskuttaa liput n. viittä viikkoa ennen esitystä.

3. Syksyn muut kuukausitapaamiset
13.10. kokoonnumme Sampolan kirjaston kokoussali Ritvassa (alakerrassa) klo 15. Tuija Sironen kertoo kirjastaan ”Kirkonvartija” ja Irmeli Knuutti kirjastaan ”Elämää Tyrvään Näntölässä”
11.11. Sampolan Ritva-sali klo 15. Tuula Uusitalo kertoo kirjastaan ”Tyttö ja kadonnut isä”
9.12. Pikkujoulut klo 15 Tampereen Rakennusliiton tiloissa.

4. Syksyn muistelutuokiot
Syksyllä 2026 on sovittu pidettäväksi seitsemän muistelutuokiota palvelutalojen asukkaille. Yhdistys pitää kaupungin toivomuksesta tänä syksynä vastaavanlaisia senioreille suunnattuja muistelutuokioita myös kirjastoissa ja lähitoreilla. Tilaisuudet ovat kaikille avoimia ja kaupunki huolehtii markkinoinnista. Yhdistys on ilmoittanut olevansa valmis pitämään neljä tuokiota. 

Jäsenistöstä toivotaan lisää muistelutuokioiden vetäjiä, jotta ne eivät rasittaisi liikaa samoja henkilöitä. Muistelutuokiot ovat tärkeä osa yhdistyksen varainhankintaa sen lisäksi että ne ovat antoisaa toimintaa niin tuokioihin osallistuville kuin niiden vetäjille.

